
                                                                Stanovisko zriaďovateľa: 
 	 	 	 	 	 	     Obec Rudňany 
 	 	 	 	 	         Schvaľuje – neschvaľuje  	 	 	 	 	 	 	         Správu o výsledkoch a podmienkach  	 	 	 	 	 	         výchovno-vzdelávacej činnosti  	 	 	 	 	 	         Materskej školy Rudňany č. 89
 	 	 	 	 	 	      za školský rok 2023/2024 
 
 	 	 	 	 	 	         	Dňa: ..............................
 
 
 	 	 	 	 	 	 	........................................................ 
 	 	 	 	 	 	 	  Bc. Rastislav Neuvirth, starosta obce 
Východiská a podklady: 
 
Správa je vypracovaná v zmysle: 
· Vyhlášky MŠVVaŠ SR č. 435/2020 Z. z. z 01.01.2021 o štruktúre a obsahu správ o     výchovno- vzdelávacej činnosti, jej výsledkoch a podmienkach škôl a školských zariadení, Zbierka zákonov pod č. 526/2021 Z. z.
· Koncepcia materskej školy na roky 2020-2025 
· Vyhodnotenia činnosti Rady školy pri MŠ Rudňany č. 89 
· Školského vzdelávacieho programu. 
 
1. a, b.,) Základné identifikačné údaje o škole, zriaďovateľovi: 
 
	1.Názov školy: 
	Materská škola 

	2. Adresa školy: 
	Rudňany č. 89,        053 23  Rudňany 

	3. Tel. kontakt: 
	053/ 44 99 113 

	4. e – mail: 
	msrudnany@gmail.com 

	5. adresa elektronickej schránky:
	slovensko.sk

	6. Zriaďovateľ: 
	Obec Rudňany,  Bc. Rastislav Neuvirth – starosta obce 

	7. Tel. kontakt:
	053/41 70 111

	8. adresa elektronickej schránky:
	slovensko.sk

	9.Vedúci pracovníci školy: 
	Bc. Anna Neuvirthová – poverená riadením školy 


 
 c. Údaje o rade školy a iných poradných orgánoch školy:   
Údaje o rade školy:  
Rada školy pri materskej škole Rudňany č. 89 bola ustanovená v zmysle  § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.  Členovia rady školy sú volení i delegovaní na obdobie 4 rokov. Dňa 19.9.2023 vedenie Materskej školy zvolalo pedagogických zamestnancov, nepedagogických zamestnancov, zákonných zástupcov detí MŠ k voľbám za členov do Rady školy, z dôvodu ukončenia funkčného obdobia. Prítomní kandidáti tajným hlasovaním zvolili za nového člena za pedagogických zamestnancov Bc. Adelu Jendrekovú, za nepedagogického zamestnanca p. Martu Dimitrovú a za rodiča Ing. Luciu Čujovú.  Dňa 20.09.2023 sa uskutočnili voľby za predsedu rady školy, kde za nového predsedu bola zvolená Bc. Adela Jendreková.  Rada školy  od 20.09.2023  vykonávala svoju činnosť v tomto zložení:  
Členovia rady školy: 
	P.č. 
	Meno a priezvisko: 
	Funkcia: 
	Zvolený / delegovaný/ za: 

	    1. 
	Bc. Jendreková Adela  
	  predseda 
	za pedagogických zamestnancov  

	    2. 
	Marta Dimitrová
	  člen 
	za nepedagogických zamestnancov 

	    3. 
	Ing. Lucia Čujová
	  člen 
	zástupca rodičov 

	    4. 
	Ing. Marek Duľa
	  člen 
	zástupca za obec -poslanec - delegovaný

	    5. 
	PhDr. Eva Krajňáková, PhD.  
	  člen 
	zástupca za obec -poslanec - delegovaný


 
Rada školy sa schádzala podľa vypracovaného plánu. O jednotlivých zasadnutiach viedla predsedníčka Rady školy zápisnice z rokovaní.  Zaoberala  sa problematikou v zmysle stanov a štatútu, ročného plánu zasadnutí, personálnym i materiálno - technickým zabezpečením školy, organizáciou školského roka, spoluprácou s rodinou i verejnosťou, opravou a údržbou z hľadiska estetického hygienického a bezpečnostného  a aktuálnymi problémami, ktoré sa počas školského roka vyskytli. V školskom roku 2023/2024 sa rada školy zišla na riadnom zasadnutí 3 krát. V spolupráci s radou školy sme v školskom roku 2023/2024 riešili: 
· kapacitné naplnenie školy a dochádzku detí, 
· problémy detí vo výchove a vzdelávaní a spoluprácu s centrami výchovného poradenstva, 
· obnovu - rekonštrukciu exteriéru, interiéru školy – výmena interiérových dverí, 
· čerpanie finančných prostriedkov z rozpočtu školy,
· zápis detí do I. ročníka ZŠ, zápis detí do MŠ, 
· školský poriadok, Školský vzdelávací program, Správu o výchovno–vzdelávacej činnosti,  plánovanie, smerovanie školy v súlade s koncepciou. 
Spolupráca vedenia materskej školy s radou školy je na veľmi dobrej a ústretovej úrovni.
V dňoch 26.07.2024 – 16.08.2024 bolo vyhlásené a publikované na úradnej tabuli obce Rudňany a na webovej stránke výberové konanie na obsadenie funkcie riaditeľa Materskej školy Rudňany č.89. Obálky s prihláškou a materiálmi jednotlivých uchádzačov boli otvorené dňa 21.08.2024 na Obecnom úrade v Rudňanoch. Výberového konania sa zúčastnil 1 uchádzač Mgr. Oľga Liptáková, ktorá splnila všetky požadované kvalifikačné predpoklady stanovené vo vyhlásení výberového konania. Dňa 22.08.2024 sa uskutočnilo výberové konanie na funkciu riaditeľa materskej školy. Rada školy v zmysle prijatého uznesenia  navrhla zriaďovateľovi na vymenovanie do funkcie riaditeľky MŠ Mgr. Oľgu Liptákovú. Menovacím dekrétom bola do funkcie riaditeľky od 01.09.2024 menovaná Mgr. Oľga Liptáková.



Údaje o poradných orgánoch riaditeľa školy: 
1. Obec Rudňany 
1. Spoločný školský úrad Smižany 
1. Pedagogická rada 

Charakteristika systému práce poradných orgánov: 
Obec Rudňany je zriaďovateľom materskej školy, zabezpečuje školy na úseku financovania, správy a kontroly. 
Spoločný školský úrad Smižany poskytuje poradenskú činnosť škole, vydáva organizačné pokyny pre príslušný školský rok, zabezpečuje informovanosť riaditeľky o pripravovaných zmenách v oblasti výchovy a vzdelávania, ponúka vzdelávacie aktivity pre zamestnancov školy, kultúrno spoločenské a športové aktivity pre deti. 
Pedagogická rada sa pravidelne schádza 5 x v roku a zaoberá sa hodnotením výchovno-vzdelávacích výsledkov. Na pedagogickú radu školy riaditeľka predkladá tie materiály na prerokovanie, ktoré jej ukladá príslušná školská legislatíva. Zo zasadnutí pedagogickej rady sú vedené zápisnice, v ktorých sú rozpracované termíny a zodpovednosť pracovníkov za plnenie jednotlivých úloh, ktoré sa kontrolujú na následnej pedagogickej rade. 
Obsahom rokovaní pedagogickej rady v školskom roku 2023/2024 bolo: 
· koncepcia a smerovanie školy, 
· stanoviská k výsledkom výchovy a vzdelávania detí, 
· informácie o progresívnych metódach výchovy a vzdelávania detí, 
· profesijný rozvoj pedagogických zamestnancov, 
· legislatívne zmeny a aplikácia v praxi, povinné predprimárne vzdelávanie,
· zistenia a závery z kontrolnej a hospitačnej činnosti, 
· kapacitné naplnenie školy a školská dochádzka, 
· finančné zabezpečenie a oceňovanie práce zamestnancov.



d.) Údaje o počte žiakov školy vrátane žiakov so špeciálnymi výchovno-vzdelávacími potrebami alebo údaje o počte detí v školskom zariadení.  
 
	Počet prijatých detí v materskej škole spolu: 
	      45

	Počet detí so špeciálnymi výchovno-vzdelávacími potrebami v šk. roku 2023/2024  
	       3 


 

Údaje o počte zapísaných žiakov do I. ročníka základnej školy  
 
	Počet zapísaných detí do I. ročníka základnej školy 
	       10

	Počet detí s odloženým plnením povinnej dochádzky v šk. roku 2023/2024 
	         2

	Počet detí predčasne zaškolených v šk. roku 2023/2024 
	         0 

	Počet detí nastupujúcich v šk. roku 2023/2024 do I. ročníka ZŠ 
	       10





e., f.) 	Údaje 	o počte 	zamestnancov 	a plnení 	kvalifikačného 	predpokladu 	pedagogických zamestnancov školy. 
 
	Počet pedagogických zamestnancov v materskej škole 
	     6

	Počet pedagogických zamestnancov, ktorí spĺňajú kvalifikačné predpoklady 
	     5 

	Počet pedagogických zamestnancov, ktorí nespĺňajú kvalifikačné predpoklady 
	     1 


· od 01.06.2024 počet kvalifikovaných PZ  6 
Údaje o nepedagogických zamestnancoch v materskej škole 
 
	Počet nepedagogických zamestnancov v materskej škole 
	     1 

	Počet nepedagogických zamestnancov školskej jedálne 
	1. 


 
K dátumu 31.08.2024 bol ukončený pracovný pomer pedagogickému zamestnancovi  v súlade s § 82 ods.7 zákona č. 138/2019 Z. z. o pedagogických zamestnancoch p. Alžbete Novorovskej.

g.) Údaje o aktivitách a prezentácií školy : 
 
Analýza a hodnotenie riadiacej práce:  
       Pri riadení školy sme využívali metódy a postupy charakteristické pre humanisticky orientovanú školu napr. otvorenosť, delegovanie právomocí a spolupráca, pravidelný monitoring spätnej väzby. Východiskom práce bolo dôsledné dodržiavanie pracovného, prevádzkového a školského poriadku a profesionálny prístup k deťom zo strany pedagógov. Zamestnanci sú zodpovední za svoje správanie a konanie v rámci vzájomnej komunikácie a dohovoru.  
Hodnotenie zamestnancov školy sa uskutočňovalo 1 x v roku a priebežne podľa vypracovaného plánu hospitačnej a vnútroškolskej činnosti. 
Aktivity spojené s pedagogickým riadením:    
 
· september: vychádzky do okolia a do prírody, pohybové a športové aktivity, „Deň jablka“ ; ,,Deň mlieka“ svetový deň výživy, registrácia projektu Dajme spolu gól
· október – jesenná brigáda pri úprave okolia, školskej záhrady a školského dvora v spolupráci s rodinou, „Deň materských škôl“- Usmievanka – hudobno - zábavný program, realizácia projektu ,,Dajme spolu gól“ – SFZ SNV, Hravá angličtina – spolupráca so ZŠ Rudňany, Špivanka (MŠ Letanovce), zapojenie do projektu Recykluj a vyhraj
· november – vychádzky do prírody – kŕmenie lesnej zveri, Spišské divadlo - Janko Hraško, beseda s deduškom
· december -  „Návšteva  Mikuláša v  MŠ“ – v rámci školy, vystúpenie detí, zimné športovanie (sánkovanie, bobovanie, kĺzanie, guľovanie), vianočná besiedka na OcÚ Rudňany – vystúpenie detí
· január  - exkurzia na OcÚ Rudňany 
· február -  fašiangový  karneval – prehliadka masiek, tvorba masiek samostatne v jednotlivých skupinách, divadelné predstavenie
· marec – Usmievanka – hudobno – zábavný program; vystúpenie detí na OÚ (schôdza invalidov); návšteva ZŠ v Rudňanoch – otvorená hodina s predškolákmi; exkurzia v Klube seniorov, knižnici
· apríl – fotenie na tablo; Dorotka a jej priatelia – Červený kríž; zapojenie sa do projektu Čerstvé hlavičky - Kaufland
· máj – deň matiek, sférické kino; turistická vychádzka na futbalové ihrisko spojená s prehliadkou exotických vtákov
· jún – MDD – skakaci hrad; Megabubliny (Žilina); Olympijský deň detí v Spišskom Hrušove (organizácia v spolupráci SŠÚ Smižany); rozlúčková slávnosť s predškolákmi; koncoročný výlet – galéria chrobáčikov, expozícia železnice v SNV 

h.) Údaje o projektoch, do ktorých bola škola zapojená : 
· projekt pohybových kompetencií detí „ Dajme spolu gól“  - SFZ SNV
· školský interaktívny program – „Dorotka a jej priatelia“ 
· projekt ,,Recykluj a vyhraj“
· projekt ,,Čerstvé hlavičky“
 
        i.) Údaje o výsledkoch inšpekčnej činnosti vykonanej ŠSI na škole 
V školskom roku 2023/2024 nebola vykonaná inšpekčná činnosť na škole. 
 
j.) Údaje o priestorových a materiálno technických podmienkach materskej školy.   
 
      MŠ započala prevádzku v novorekonštruovanej budove bývalej MŠ, ktorá píše svoju históriu od 17.03 .1972 ako MŠ a detské jasle v správe Železorudných baní Rudňany. Po zrušení a prechode škôl pod Školskú správu v SNV v roku 1993 boli zrušené jasle a následne i MŠ v roku 2004 už v zriaďovateľskej pôsobnosti obce Rudňany. Dňa 3. septembra 2007 sa započala prevádzka po jednomesačnej rekonštrukcii dvojpodlažnej budovy s kapacitným využitím - 42 detí vo veku od 3 - 6 rokov, s celodennou prevádzkou. Poskytuje aj možnosť poldenného pobytu s dôrazom na zaškolenie detí rok pred povinným plnením školskej dochádzky. 
Je dvojpodlažnou budovou s využitím prízemia, kde sa nachádzajú dve šatne, sklad pomôcok, plynová kotolňa a poschodia, kde sa nachádzajú štyri herne, spálňa ,  dve soc. zariadenia, riaditeľňa, samostatná jedáleň , denná miestnosť pre zamestnancov, výdajňa stravy a sklad UP. Vykurovanie školy je plynové cez radiátory , zabezpečovanie teplej vody cez ohrev 3 ks akumulačných ohrievačov vody. Strava je pre deti zabezpečovaná zo ŠJ pri ZŠ  Rudňany dovozom. 
Je účelovo zariadená s dobrým vybavením hračiek, UP a didaktickej techniky. V marci 2010 bola zriadená na II. poschodí aj trieda počítačovej techniky. K 2.9.2013 boli tieto priestory upravené na oddelenie pre mladšie deti z dôvodu riešenia kapacitného využitia školy  a požiadaviek rodičov . V súčasnosti sa na II. poschodí nachádza trieda pre 8 detí, spálňa, hygienické zariadenia, chodba s využitím šatne.  
Budova je esteticky upravená a hygienicky udržiavaná. 
Okolie školy tvorí školská záhrada vybavená telovýchovným zariadením, šmýkalou, kolotočom, lezeckou zostavou, pieskoviskom, záhradným domčekom, altánkom pre oddych detí a školský dvor s dobudovaným  dopravným ihriskom. 
Vzhľadom na lokalitu, v ktorej sa MŠ nachádza, je škola orientovaná na rozvoj kompetencií detí v oblasti enviromentálnej výchovy. 
V marci 2022 sme v triede 4-5 ročných detí inštalovali interaktívnu tabuľu. V priebehu mesiaca máj 2022 došlo k zakúpeniu nového pieskoviska. V mesiaci júl 2022 bola zrekonštruovaná zámková dlažba pred budovou školy a protišmyková dlažba pred vstupom do budovy. Boli vytvorené nové parkovacie miesta a to rozšírením cesty novým asfaltom. Škola disponuje dostatkom učebných pomôcok a didaktickej techniky, ktoré neustále inovuje. Neustále venujeme pozornosť pri zabezpečovaní bezporuchového chodu školy, oprave, obnove a údržbe. V auguste 2024 boli vymenené na prvom poschodí interiérové dvere v triedach, spálni a telocvični, v novom školskom 2024/2025 plánujeme po schválení prevádzkového rozpočtu vymeniť aj dvere do sociálnych zariadení, riaditeľne, skladov.
 

k.) Koncepčný zámer školy -  vyhodnotenie jeho plnenia: 



V tomto školskom roku sme  pracovali podľa  Školského vzdelávacieho programu, ktorý bol vypracovaný na základe Štátneho vzdelávacieho programu schváleného 6.júla 2016 pod číslom 2016 – 17780/27322:1 – 10A0, platného od 1. septembra 2016. Vychádzajúc z profilácie školy cieľom ŠkVP je vštepovať deťom vzťah ku kultúrnym hodnotám a tradíciám obce, prebúdzať u detí enviromentálne cítenie k prírodnému prostrediu v ktorom  žijú. Zameraný je tiež na rozvoj kľúčových kompetencií prostredníctvom zmysluplnej a cieľavedomej výchovnej a vzdelávacej činnosti, nadobúdanie poznatkov prostredníctvom skúmania, bádania, vlastnej skúsenosti s cieľom poskytnúť deťom základné poznatky o živej a neživej prírode, získať primerané poznatky o ochrane prírody, viesť deti k uvedomeniu si významu prírody pre život človeka, rozvíjať emocionálny vzťah k prírode a okoliu v ktorom žijú, naučiť sa ju vnímať a vyjadriť svoje pocity, naučiť sa niesť zodpovednosť za svoje konanie, rozvíjať zmyslové vnímanie, koordináciu zmyslových a pohybových orgánov, motorické zručnosti a pracovné návyky. Vážiť si všetko, čo nám zanechali predchádzajúce generácie, s úctou hľadieť na minulosť a s nádejou pozerať do budúcnosti. Hlavnou výchovnou a vzdelávacou stratégiou bola hra a edukačné aktivity s využitím zážitkového a interaktívneho učenia. Potreby, záujmy, posilňovanie a rozvoj osobnostného vývinu detí sme realizovali cez edukačné hry, dopoludňajšie a popoludňajšie cielené výchovné aktivity a pobyt vonku. 
Snažili sme sa o vytvorenie priaznivej sociálno-emocionálnej klímy pre osobnostný rozvoj, možnosť sebarealizácie a citového uspokojenia. 
Vytvárali sme maximálne podmienky pre zaškolenie 5-6 ročných detí a deti s odloženým plnením povinnej školskej dochádzky využitím všetkých foriem ich prípravy na vstup do ZŠ. 
Prioritou zabezpečenia kvalitného výchovno-vzdelávacieho procesu na škole bola požiadavka personálneho zabezpečenia plne kvalifikovaných pedagogických pracovníkov, zaangažovanosť rodiny na dianí materskej školy, spolupráca s verejnými inštitúciami a pedagogicko-psychologickým poradenstvom. 
 
Štátny vzdelávací program pre predprimárne vzdelanie platný od 1.septembra 2016 je rozpracovaný do vzdelávacích oblastí : Jazyk a komunikácia, Matematika a práca s informáciami, Človek a príroda, Človek a svet práce, Človek a spoločnosť, Umenie a kultúra, Zdravie a pohyb. Jednotlivé vzdelávacie oblasti boli základom vypracovania úloh a cieľov v Školskom vzdelávacom programe aplikované do podmienok školy, realizované cez cieľavedomé plánovanie a realizáciu v edukačnom procese. 



Návrhy na skvalitnenie výchovno-vzdelávacieho procesu 
· zaraďovať do výchovno-vzdelávacieho procesu aktivity spojené s riešením logických úloh,    bádateľské činnosti, experimentovanie, využívanie digitálnych technológií, aktivity na rozvoj     sebaobsluhy, aktivity na rozvoj predčitateľskej gramotnosti, hudobných a komunikačných kompetencií, hry s bábkou,
· podporovať a zabezpečovať ďalšie vzdelávanie učiteliek, motivovať ich k účasti na seminároch, školeniach, inovačnom a aktualizačnom vzdelávaní, otvorených hodinách a iných vzdelávacích aktivitách organizovaných vzdelávacími inštitúciami a tým skvalitňovať kompetenčný profil učiteliek, 
· zodpovedne pristupovať k vytvoreniu plánu profesijného rozvoja na základe zákona č. 138/2019 § 40, aktualizačné vzdelávanie §57,
· skvalitniť hospitačnú činnosť, premyslené a odborné plánovanie výchovno – vzdelávacej práce, tvorbu svojpomocne zhotovených UP a metodických materiálov,    napomôcť k rozširovaniu odborných pedagogických spôsobilostí  učiteliek, 

Hodnotenie jednotlivých oblastí je v podstate opakujúcim sa faktorom z predchádzajúceho školského roka. Dôvodom je plnenie obsahových štandardov a špecifických cieľov Štátneho vzdelávacieho programu aplikovaného v  Školskom vzdelávacom programe v podmienkach školy. Významnú úlohu zohráva ich aplikácia cez rôznorodé stratégie a aktivity, cez ktoré deti dosahujú zvládnutie jednotlivých cieľov a tým nadobudnutie kompetenčného profilu predprimárneho vzdelávania. 

























SWOT analýza vybratých oblastí činnosti školy
 
 
 
	Kvalita výchovno-vzdelávacej práce 
	 

	Silné stránky 
 
-úspešnosť výchovy a vzdelávania/spätná väzba zo strany ZŠ/ 
-vlastný vzdelávací program rozvíjajúci osobnosť dieťaťa, prispôsobený na podmienky školy a prostredia 
-realizácia edukačných a interaktívnych programov 
-kolektívne plánovanie, rozhodovanie 
-celková vybavenosť školy, vybavenosť UP a digitálnou technikou 
-spolupráca s CPP, ZŠ, OÚ, SŠÚ -tvorivosť  pracovníkov pri organizovaní aktivít nad rámec učebných osnov 
-spolupráca s obecnou políciou, knižnicou, Baníckym cechom, lekármi v obci... 
-činnosť rady školy ako poradného orgánu 
-kvalitné učebné zdroje, edukačné materiály, detská knižnica 
-klíma na škole, medziľudské vzťahy 
-poloha budovy, podnetné prostredie školskej záhrady, školského dvora, okolia MŠ pre rozvoj osobnosti v oblasti enviromentálnej a pohybovej výchovy 
-trieda s telovýchovným využitím, dopravné ihrisko 
	Slabé stránky 
 
-tvorba projektov v prospech školy 
-slabá podpora, spolupráca a pomoc zo strany rodičov pri brigádnickej činnosti 
 
                                                                           
 
 
 
 
                                                                        
 
 
 
 
 
 
 
           

	Príležitosti 
 
-využívať možnosti vzdelávania a sebavzdelávania zamestnancov 
-intenzívna spolupráca s Radou školy, triednymi učiteľmi 
-zabezpečovanie finančných prostriedkov aj z iných zdrojov, ako z rozpočtu - tvorba projektov v prospech školy 
-kooperatívnosť a samostatnosť v riešení úloh -nachádzať nové formy a prístupy v edukačnom procese i mimoškolských aktivitách  
-zvyšovať právne vedomie zamestnancov 
	Ohrozenia 
 
-ekonomická situácia, nedostatok financií na prevádzku, riešenie opravy a údržby budovy a vybavenia  
-flexibilita a oduševnenosť v práci 
 
 
 
 
 
 
 
 








5.a.) Údaje o finančnom a hmotnom zabezpečení výchovno- vzdelávacej činnosti školy: 
 
1. MŠ je financovaná z podielových daní obce na základe koeficientu a prepočtu na počet zaradených  detí podľa § 2 odst.1 písm. c) Nariadenia vlády SR č. 668/2004 Z. z. o rozdeľovaní výnosu dane  z príjmov územnej samosprávy na základ zákona č. 689/2006, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení  v znení neskorších predpisov a o zmene a doplnení zákona č. 596/2003 Z. z. o štátnej správe v školstve a školskej samospráve.                                                                                                                  
Pre rok 2023 bol schválený a upravený rozpočet MŠ vo výške: 208 960 €    
               Mzdy:                                    182 142 € 
[bookmark: _GoBack]Prevádzkový rozpočet:             49 708€ 
Pre rok 2023 bol schválený a upravený rozpočet ŠJ vo výške: 16 892 €
Mzdy:                                       15 280 €
Prevádzkový rozpočet :              2320€
V celkovom rozpočte je zahrnutá aj dotácia na predškolákov vo výške:  6031 €  
1. Príspevky na čiastočnú úhradu nákladov spojených s hmotným zabezpečením školy od rodičov: Výšku príspevkov za pobyt dieťaťa v MŠ určil po návrhu riaditeľky školy zriaďovateľ dodatkov k VZN č. 17/2008 pre všetky deti jednotný s platnosťou od  01.11.2012 sumou 7 € mesačne. Za školský rok 2023/2024 činil tento príspevok výšku: 2110,50 €. 
Škola nedisponuje žiadnymi finančnými prostriedkami získanými podľa osobitných      predpisov.
            
            

  Záver: 
V pedagogickom procese naďalej uplatňovať princíp aktivity dieťaťa, vytvárať podmienky pre účinný rozvoj osobnosti dieťaťa s cieľom kvalitnej prípravy na primárne vzdelávanie. V súvislosti so Zákonom 245/2008 Z. z. o výchove a vzdelávaní a o zmene a doplnení niektorých zákonov  vytvárať podmienky pre realizáciu povinného predprimárného vzdelávania. Uplatňovať humanistický a demokratický prístup založený na úcte k osobnosti dieťaťa s dominanciou zážitkového a problémového učenia, skúmania, bádania a učenia hrou s dôrazom na rozvoj tvorivosti, aktivity, bezprostredného poznávania okolitého sveta, sebahodnotenia, poznania tradícií obce, prírody a kultúry. Zabezpečiť kvalitné personálne podmienky pre výchovno-vzdelávací proces. Formovať dobré vzťahy s rodinou,  verejnosťou a zriaďovateľom založené na vzájomnom rešpekte, komunikácií a akceptácií názorov.  
 
 
   
 
 
 
 
 
 
 
V Rudňanoch 01.10.2024 	 	 	 	                             Bc. Anna Neuvirthová 
                                                                                                    poverená riadením školy 





















